கேள்வி: இண்டிகேடோரிடே - வழிகாட்டுதல் பற்றி விளக்கவும்.
பதில்: தேனீ வழிகாட்டிகள் ஒன்று அல்லது இரண்டு இனங்களில் காணப்படும் குறிப்பிடத்தக்கப் பழக்கத்தினால் அறியப்பட்டது. இவை மனிதர்களைத் தேன் உள்ள தேன் கூட்டினை நோக்கி மனிதர்களை வழிநடத்துகிறது. மனிதர்கள் தேன் கூட்டிலிருந்து தேனை எடுத்தவுடன் மீதமுள்ள தேனடையில் உள்ள இளம் உயிரிகள் மற்றும் மெழுகுகளை இப்பறவைகள் உண்ணும். இந்த நடத்தை பெரும் தேன்வழிகாட்டி பறவையில் ஆய்வு செய்யப்பட்ட. சில ஆய்வாளர்கள் (பிரைட்மேனைத் தொடர்ந்து, 1955) இது செதில் தொண்டை தேன் வழிகாட்டி நிகழ்கிறது என்று கூறுகின்றனர். ஆனால் இக்கருத்தில் மற்றவர்கள் உடன்படவில்லை. காட்டுத் தேன் வழிகாட்டிகள் பல்வேறு வகையான மனித அழைப்புகளைப் புரிந்துகொள்கின்றன. இதன் மூலம் இவை அந்நிய பரஸ்பரவாதத்தில் ஈடுபட இவற்றை ஈர்க்கின்றன. வடக்கு தான்சானியாவில், ஹட்ஸா வேட்டையாடுபவர்களுடன் தேன் வழிகாட்டிகள் கூட்டாளிகளாக இருக்கின்றன. மேலும் பறவைகளின் உதவியானது தேன் கூடுகளைக் கண்டுபிடிப்பதில் தேன்-வேட்டைக்காரர்களின் விகிதத்தை 560% அதிகரிப்பதாக உள்ளது. மேலும் தேனீ வழிகாட்டிகள் இல்லாமல் தேன் வேட்டைக்காரர்களால் அறியப்படும் கூடுகளை விட தேன் அதிகமாக உள்ள கூடுகளுக்கு இப்பறவைகள் அழைத்துச் செல்வது குறிப்பிடத்தக்கது. மனித-தேன் வழிகாட்டி உறவின் பெரும்பாலான சித்தரிப்புகளுக்கு மாறாக, ஹட்சா பழங்குடி, தேன் வழிகாட்டிகளின் மெழுகுத் தேவையினைப் பூர்த்தி செய்யாமல் பறவைகளைப் பசியுடன் வைத்திருக்கும் நோக்கத்திற்காகத் தேன் கூட்டை மறைத்து, புதைத்து, எரித்துவிடுகின்றனர். இதன் மூலம் இப்பறவைகள் மெழுகிற்காக மீண்டும் மீண்டும் இவர்களுக்கு வழிகாட்டுகின்றன. சில வல்லுநர்கள், மனிதர்களுடன் தேன் வழிகாட்டிகளின் இணை பரிணாம தோற்றமானது சுமார் 1.9 மில்லியன் ஆண்டுகளுக்கு முன்னர் மனித மூதாதையான ''ஓமோ இரெக்டசு'' கல்-கருவி பயன்படுத்திய காலத்திலிருந்து உருவானதாக நம்புகின்றனர். சில கூற்றுகளின் படித் தேன்வழிகாட்டிகள், தேன் வளைக்கரடி தேன் கூடுகள் இருக்கும் இடத்திற்கு வழிநடத்திச் செல்லும் என்பதற்கான எந்த ஆதாரமும் இல்லை. இது தொடர்பான காணொலிகள் இருந்தாலும் இவை சித்தரிக்கப்படுபவை எனக் குற்றச்சாட்டு எழுந்துள்ளது. இந்தப் பறவைக் குடும்பத்தின் பெரும்பாலான பறவைகள் மெழுகு தேடலில் மனிதர்களுக்கு வழிகாட்டியாகச் செயல்படாத போதிலும் இவை "தேன வழிகாட்டிகள்" என்றே அழைக்கப்படுகின்றன.
கேள்வி: இண்டிகேடோரிடே - இனப்பெருக்கம் பற்றி தகவல் சொல்.
பதில்: ''இண்டிகேட்டர்'' மற்றும் ''புரோடோடிசுகசு'' பேரினத்தில் உள்ள எட்டு சிற்றினங்களின் இனப்பெருக்க நடத்தை அறியப்பட்டுள்ளது. இவை அனைத்தும் ஒட்டுண்ணியை அடைகாத்தல் ஆகும், அவை ஒரு முட்டையை மற்றொரு இனத்தின் கூட்டில் இடுகின்றன, 5-7 நாட்களுக்குள் சுமார் ஐந்து தொடர் முட்டைகளை இடுகின்றன. பெரும்பாலான ஓட்டை-கூடு இனங்கள், பெரும்பாலும் தொடர்புடைய பார்பெட்கள் மற்றும் மரங்கொத்தி, ஆனால் ''புரோடோடிஸ்கசு'' வெண்கண் மற்றும் கதிர்க்குருவி போன்றவற்றின் பறவைக் கூடு ஒட்டுண்ணிகளாக மாற்றுகிறது. தேன் வழிகாட்டியின் குஞ்சுகள் தங்கள் புரவலன்களின் குஞ்சுகளைக் கூடுகளிலிருந்து வெளியேற்றுவதாக அறியப்படுகிறது. இவற்றின் அலகு ஊசி போன்ற கூர்மையான கொக்கிகள் உள்ளன. இதன் மூலம் இவை புரவலன்களின் முட்டைகளைத் துளையிடும் அல்லது குஞ்சுகளைக் கொல்லும். ஆப்பிரிக்கத் தேன் வழிகாட்டிப் பறவைகள் மற்ற தேன்-உண்ணும் பறவைச் சிற்றினங்களின் நிலக்கூடுகளில் முட்டையிடுகின்றன. தேன் வழிகாட்டி முட்டையிலிருந்து குஞ்சுகள் பொரித்தவுடன் கூடுகளில் இருக்கும் பிற குஞ்சுகளை தன்னுடைய ஊசி போன்ற அலகினைப் பயன்படுத்திக் கொன்றுவிடுகின்றன. இதன் மூலம் தன்னுடைய வளர்ச்சியினை உறுதிப்படுத்திக் கொள்கின்றன. *